
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 29
din 26 februarie 2015
privind susţinerea activităţii  Clubului Atletic Municipal Sighişoara, în anul 2015

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.719/III/16.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 11/29.01.2004 privind participarea Consiliului Local Sighişoara ca membru fondator în Asociaţia Clubul Atletic Municipal Sighişoara;

Văzând şi Regulamentul de organizare şi funcţionare al Clubului Atletic Municipal Sighişoara, aprobat prin Hotărârea Consiliului Local Sighişoara nr. 26/24.02.2011, respectiv prevederile Capitolului IV „Baza materială şi finanţarea Clubului Atletic Municipal”, în speţă cele ale art. 15 şi 16 din acesta;  

Luând în considerare şi adresa Clubului Atletic Municipal Sighişoara, înregistrată la Municipiul Sighişoara cu nr. 27.900/29.12.2014, prin care se solicită susţinerea logistică şi financiară a activităţii Clubului Atletic Municipal Sighişoara;

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare şi de faptul că Direcţia Economică din cadrul Municipiului Sighişoara a confirmat existenţa resurselor financiare la bugetul local, pentru soluţionarea în mod favorabil a solicitării Clubului Atletic Municipal Sighişoara;

Având în vedere Raportul de specialitate nr. 3.720/III/16.02.2015 al Serviciului Relaţii Publice, prin care se propune susţinerea logistică şi financiară a activităţii Clubului Atletic Municipal Sighişoara, în anul 2015, în vederea consolidării obligaţiilor stipulate în Statutul Clubului Atletic Municipal Sighişoara,  îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „d”, (6) lit. „a” pct. 6, (9), art. 45 (2) şi a art. 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,



H O T Ă R Ă Ş T E:
Art. 1. Se aprobă susţinerea logistică şi financiară a activităţii Clubului Atletic Municipal Sighişoara, conform art. 15 şi 16 al Regulamentului de organizare şi funcţionare al Clubului Atletic Municipal, aprobat prin Hotărârea Consiliului Local Sighişoara nr. 26/24.02.2011.
Art. 2. Se aprobă alocarea sumei de 60.000 lei din bugetul local, pentru finanţarea activităţii Clubului Atletic Municipal Sighişoara în anul 2015, sumă ce se va împărţi în tranşe decontate lunar, pe baza documentelor justificative.
Art. 3. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Serviciul Relaţii Publice, Direcţia Economică şi Clubul Atletic Municipal Sighişoara.
Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Serviciul Relaţii Publice;
  1 ex. Direcţia Economică;

  1 ex. Clubul Atletic Municipal Sighişoara.

  9 ex. 

A.B./G.V.

